અખિલ ભારતીય જનસંઘના રાષ્ટ્રીય મહાસચિવ પ્રવીણ યાદવ, ગુજરાતના પ્રદેશ પ્રમુખ અતુલભાઇ દવેએ વધુમાં જણાવ્યું હતું કે, અખંડ હિન્દુરાષ્ટ્ર અને હિન્દુત્વની રક્ષા માટે આદરણીય શ્યામાપ્રસાદ મુખરજી અને પંડિત દિનદયાળ ઉપાધ્યાયની વિચારસરણી મુજબ આગળ વધેલો અખિલ ભારતીય જનસંઘને આજે હિન્દુત્વની રક્ષા માટે ફરીથી મેદાનમાં આવવાની ફરજ પડી છે કારણ કે, ભાજપે હિન્દુત્વ, અયોધ્યામાં રામમંદિર, દરેક નાગરિક માટે સમાન સિવિલ કોડ અને જમ્મુ કાશ્મીરને વિશેષ દરજ્જો આપતી ૩૭૦ની કલમ દૂર કરવા, દેશમાં સૈનિકોના અપાઇ રહેલા બલિદાનો સહિતના મુખ્ય મુદ્દાઓ પરથી ધ્યાન હટાવીને ત્રિપલ તલાક અને લઘુમતીઓના તૃષ્ટિકરણની રાજનીતિ કરી રહ્યું છે અને તે પણ મતોના રાજકારણ માટે, સત્તાના સ્વાર્થમાં.